
REPUBLIKA HRVATSKA
SPLITSKO-DALMATINSKA ŽUPANIJA
OSNOVNA ŠKOLA KAMEŠNICA
Hrvatskih branitelja 26
21238 Otok
KLASA: 011-01/26-03/03                                                                                                                                         
URBROJ: 2181-302-01-26-02 
Otok, 19. kolovoza 2026. godine                                                                                                               
                                                                                                  
IZVJEŠĆE
o provedenom savjetovanju s javnošću o Nacrtu Pravilnika o provedbi postupaka jednostavne nabave Osnovne škole Kamešnica

Sukladno članku 11. Zakona o pravu na pristup informacijama („Narodne novine“, broj 25/13, 85/15 i 69/22) i Odluci o provedbi savjetovanja s javnošću o Nacrtu Pravilnika o provedbi postupaka jednostavne nabave Osnovne škole Kamešnica od 17. srpnja 2026. godine, Osnovna škola Kamešnica provela je savjetovanje sa zainteresiranom javnošću o Nacrtu Pravilnika o provedbi postupaka jednostavne nabave Osnovne škole Kamešnica.

Predmet savjetovanja bio je Nacrt Pravilnika o provedbi postupaka jednostavne nabave Osnovne škole Kamešnica, kojim se cjelovito uređuju pravila, uvjeti i načini provedbe jednostavne nabave u Školi, osobito načini provedbe postupaka prema procijenjenoj vrijednosti predmeta nabave, provedba postupaka putem Elektroničkog oglasnika javne nabave Republike Hrvatske, javna objava, pravna zaštita gospodarskih subjekata, sprječavanje sukoba interesa, priprema i provedba postupaka, pregled i ocjena ponuda, donošenje odluka, realizacija nabave i čuvanje dokumentacije.

Savjetovanje s javnošću provedeno je objavom na službenoj mrežnoj stranici Osnovne škole Kamešnica :
- Nacrta Pravilnika o provedbi postupaka jednostavne nabave Osnovne škole Kamešnica
- Obrazloženja razloga i ciljeva koji se žele postići donošenjem Pravilnika
- Obrasca sudjelovanja u savjetovanju s javnošću

Savjetovanje je provedeno u razdoblju od 17. srpnja 2026. godine do 18. kolovoza 2026. godine.

Zainteresirana javnost mogla je tijekom trajanja savjetovanja dostaviti mišljenja, prijedloge i primjedbe elektroničkom poštom: ured@os-kamesnica-otok.skole.hr

Tijekom trajanja savjetovanja, zaključno s 18. kolovoza 2026. godine, nije zaprimljeno nijedno mišljenje, prijedlog ni primjedba na Nacrt Pravilnika o provedbi postupaka jednostavne nabave Osnovne škole Kamešnica.


Slijedom navedenoga, nije bilo potrebe za izradom pregleda zaprimljenih prijedloga i primjedbi niti za davanjem očitovanja o njihovu prihvaćanju odnosno neprihvaćanju.
Provedba savjetovanja s javnošću nije iziskivala dodatna financijska sredstva.

Ovo Izvješće objavit će se na službenoj mrežnoj stranici Osnovne škole Kamešnica, te će se zajedno s prijedlogom Pravilnika o provedbi postupaka jednostavne nabave Osnovne škole Kamešnica dostaviti Školskom odboru Osnovne škole Kamešnica radi razmatranja i donošenja.

                                                                                                                                                                                     
                                                                                                                                 Ravnatelj
Miroslav Jukić, prof.


Dostaviti:

· Školskom odboru, uz prijedlog Pravilnika
· za objavu na službenoj mrežnoj stranici Škole
· pismohrana, ovdje

